Kotisatama

Kotisatama on vuosina 2006–2007 Yle TV1-kanavan perjantai-illoissa esitetty suomalainen tv-ohjelmasarja, jossa Jaakko Selin jututti ulkomailla asuvia suomalaisia, Suomeen muuttaneita muunmaalaisia tai muulla tavoin tiettyyn maahan, kaupunkiin tai kulttuuriin vahvoja siteitä solmineita henkilöitä. Kukin jakso keskittyi tiettyyn paikkaan tai kulttuuripiiriin.

Jaksot ja vieraat

Syksy 2006
 1.9.2006 Kreikka: kirjailija Anja Snellman, Merja Tuominen-Gialitaki, kuopiolaiset Heikki ja Eila Elo.
 8.9.2006: Taiwanissa varttunut Jouni Hilvo, Pekingissä kiinalaista lääketiedettä opiskeleva Petra Vallisaari, Suomessa asuva taiji-kouluttaja Wei Huo.
 15.9.2006: Ranskan Pyreneillä asuneet teatteriohjaaja Otso Kautto ja varhaiskasvattaja Marianna Kautto, Bretagnesta kotoisin oleva Nicolas Baron, parfymööri Max Perttula ja vaatekauppias Kaarina Kivilahti.
 22.9.2006 Japani: torniolaiset Naoko ja Veli-Matti Söderström, vaihto-oppilaita majoittavat Anne ja Jukka Olsson kertovat ja ikebana-taitaja Marketta Forsell.
 29.9.2006 Espanja: viinitilan osakkaat Risto ja Soile Soikkeli, talvet Espanjassa viettävä kirjailija Raija Oranen, flamencotanssija Marianna Verdecia säestäjineen.
 6.10.2006 Afganistan: 22 vuotta Kabulissa asunut Liisa Kingma, Suomeen 17-vuotiaana muuttanut Zarmina Razai, kuvataiteilija Philip von Knorring, toimittaja Kaius Niemi, sanakirjanlaatija Enzo Shijaku, ruokaa laittava Runo Afgal ja rubabinsoittaja Fahim Hasan.
 13.10.2006: Kuubaan muuttanut Tytti Kotilainen, tytär Leona Kotilainen, suomenkuubalainen it-insinööri Gabriel Rosell, salsatanssijat Marika ja Ramon Silverio sekä toimittaja, matkanjärjestäjä Folke West.
 20.10.2006: Albaniassa asuvat Irma Heinonen ja Leila Farin sekä sieltä Suomeen muuttaneet Ibadet Fazliova ja Harun Osmani.
 27.10.2006: Virosta kesämökin ostaneet Riitta ja Ande Päiväläinen sekä Sikke Sumari ja Mirja von Knorring, virolaiset liikemiehet Gunnar Okk ja Valdar Liive.
 3.11.2006: Keniassa asuvat Riku ja Kati Häyrynen, vuorikiipeilijä Pekka Peltonen ja suomalaistunut kenialaisjuoksija Wilson Kirwa.
 10.11.2006: Malesiassa asuvat Ahti Aintila ja Salmieh Hassan-Aintila sekä Anitta Jokinen ja Niina Nordström.
 17.11.2006: Brasiliassa tavanneet matkaopas Satu Tiainen ja capoeirista Gharronne Silva, biologit Ilari Sääksjärvi ja Matti Salo, Suomessa asuva brasilialaismuusikko ja -ravintoloitsija Sergio Machado sekä Hyvinkään Pelastusarmeijassa työskentelevät Rodrigo ja Deborah Miranda.
 24.11.2006: Unkarissa vaellusta ja ratsastusta harrastavat Marjukka ja Kari Taivassalo, unkarilaisiin käsitöihin ihastunut Kaisa Väyrynen sekä isänsä puolelta unkarilainen kokki Sami Garam.
 1.12.2006: irokeesisukuinen Tukholman yliopiston vertailevan uskontotieteen dosentti Thomas McElwain ja vaimonsa Ritva McElwain, intiaanikulttuurien tutkija Juha Hiltunen, navajoterapiaan tutustunut Markku Backman, Polvijärvellä luomusaippuaa valmistava yhdysvaltalainen Christina Harle-Silvennoinen sekä Yovan Nagwetch Wabanag-yhtyeineen.
 8.12.2006 joulukulttuuria eri maista, vieraina joulukoristeita keräilevä Piippa Tandefelt, Yhdysvaltojen Minnesotasta kotoisin oleva Angie Pohja, joulupukkikeikoistaan eri maihin kertova Timo Pakkanen, vironvenäläinen Irina Louste sekä entinen Lucia-neito Anna-Charlotta Thibblin ja Helsingin laulun kuoro.

Kevät 2007
 19.1.2007: Venäjällä reppumatkailua harrastavat Tanja Ruohonen ja Kaisa Leppikangas, Mannerheimin kavionjäljissä Kirgisiassa ratsastanut ravintoloitsija Tony Ilmoni sekä venäläistä ruokaa valmistava Valentina Leppänen.
 26.1.2007: pizza-asiantuntijat Tarja ja Gaetano Gigante, ammattipyöräilijä Kimmo Kananen, Italiaan muuttanut muusikko Lassi Marttila ja Roomassa paljon työskennellyt oopperalaulaja Lilli Paasikivi.
 2.2.2007: Intiassa matkailevat ja sahaja-joogaa harrastavat kätilö Heta ja muusikko Jari Kolanen, luontaishoitaja Päivi Mäkitammi, 16 vuotta Goalla asunut Tuula Aarnio, äiti Amma, muusikko Mikko von Hertzen sekä intialaislapsia adoptoineet valokuvaaja Magi Viljanen ja graafikko Jouko Ollikainen.
 9.2.2007: saksalaistaustainen nukketeatteritaiteilija Alfons Asplund ja Sari Asplund, saksalaislinnoja harrastava Anne Parikka ja saksansuomalainen Kerstin Quednau.
 16.2.2007: Shanghaissa vihityt Ruan Wenting ja Jarkko Karjalainen, Pekingissä perheineen asuva Tiina Lappalainen-Chao, kiinalaiseen ruokaan ja terveydenhoitoon perehtynyt Helena Hallenberg, Jadesoturi-elokuvan lavastaja Jukka Uusitalo ja rekvisitööri Tiina Tuovinen sekä kiinalaiseen astrologiaan perehtynyt Päivi Vilkki.
 23.2.2007: 14 vuotta Lontoossa asunut Suvi Arapkil, suomalais-brittiläiset Thomas ja William Sanderson sekä heidän äitinsä Marjo Sanderson, Lontoossa muotialaa opiskellut Jaana Jätyri, laulaja-näyttelijä Caron Barnes sekä englanninbulldoggien kasvattaja Heidi Nordling-Huusko.
 2.3.2007: Turkkiin ihastuneet kuvatoimistoyrittäjät Marja ja Rainer Lampinen, Alanyasta loma-asunnon hankkinut Tarja Lindholm, kurdikulttuuria tutkinut Kristiina Koivunen, tanssija Riikka Campomanes ja Namira-yhtye sekä turkkilaista ruokaa valmistava Mehmet Alakas.
 9.3.2007: Etiopiasta palanneet Natalia ja Elias Saboure, siellä 12 vuotta terveydenhoitohankkeissa työskennellyt Marja-Leena Salin, Addis Abebassa asuvat Mirja Himanen ja Mekonnen Mulati sekä tanssijat Sanna Güler ja Getahu Alberto.
 16.3.2007: Islannissa asuva pariskunta Tapio Koivukari ja Hulda Leifsdottir, Reykjavikissa työskentelevät Virpi Jokinen, Aleksi Jaakkola ja Pekka Mäkinen sekä suomenislantilainen Kjartan Olafsson.
 23.3.2007: Thaimaahan omatoimimatkoja tehneet Tiia ja Markus Huber, Pattayalla talvehtivat Maijaliisa ja Teuvo Lätti, Ko Sametin saarella baaria pitävä Roger Nikkanen ja Phuketissa toimiva sukellusyrittäjä Jani Mäkinen. Suomalaistunut Kwankaew Jääskeläinen esittelee thaimaalaista hedelmien kaivertamista.
 30.3.2007: ukrainalais-suomalainen aviopari Esa ja Tanja Manninen, Kiovassa koulua käyvä Pipsa Pullola ja diplomaatti-isänsä Lauri, Kievin kanan valmistusta Suomen vanhimmassa venäläisessä ravintolassa, ukrainalainen kansanmusiikkiryhmä Karkkilassa, pääsiäismunia Laukaassa koristelevat Svetlana Peura ja Sirpa Hasa.
 13.4.2007: suomalais-irlantilainen aviopari Pirjo ja Frank McCarron, neljänneksi Irlannin euroviisufinaalissa sijoittunut Matti Kallio Pulari-yhtyeineen, Dublinin suomalaisia sekä irlantilaismusiikista innoitusta saanut Pertti Neumann.
 20.4.2007: Meksikoon ihastunut taidemaalari Terry Laakso ja meksikolaisvaimo Claudia, Mexico Citystä kirjan kirjoittanut näyttelijä Vivi-Ann Sjögren sekä guacamolea valmistavat Humberto Granados ja Tuula Sappinen.
 27.4.2007: Japanissa asuneet Katja ja Jaakko Valaskivi, majatalonpitäjä Riikka Oikava, tanssija Aki Suzuki, japanilaista populaarikulttuuria tutkinut Kaarina Nikunen ja teeseremoniaan perehtynyt Jouni Elomaa.
 4.5.2007: Kanariansaarilla asuvat Maritta Kettunen sekä Lauri ja Anja Kostilainen, biologit Hannu ja Leena Aarnio sekä Playa del Inglesissä ravintolaa pyörittävät Sakari Kuosmanen, Reijo Korhonen ja Aili Korhonen.
 11.5.2007: ugandalaisen heimopäällikön vaimo ja tv-aseman johtaja Katariina Laurila-Shambwe, biologi Tuomas Leinonen, Ugandassa vapaaehtoistyötä tekevää Milla Happonen, opintomatkan Ugandaan tehneet Taideteollisen korkeakoulun opiskelijat Lincoln Kayiwa ja Miia Pietilä sekä Suomessa levyä tehnyt ugandalainen poplaulaja Mad Ice.
 18.5.2007: Indonesiassa hotelliyrittäjinä toimivat Cynthia ja Markku Mäkipää, Balilla tanssia ja kuvanveistoa opiskellut Sanna Karlsson-Sutisna, Bunaken-saarella sukellellen sapattilomaa viettänyt kemisti Fred Manelius sekä indonesialaista ruokaa valmistava Evita Haapavaara.

Syksy 2007
 7.9.2007: Karibianmerellä purjehtivat Erja ja Timo Myyryläinen, risteilyalusten sisustaja Mauri Mäkiranta, muusikko Pelle Miljoona, Tobagolla asunut antropologi Maarit Forde, suomenjamaikalainen kampaaja Jo-Anne Janatuinen sekä muusikot Mike Thomas (Jamaika) ja Wayne Forde (Tobago).
 14.09.2007: Portugalin Algarvessa eläkepäiviä viettävät Pentti ja Leenamaija Ahonen, puolison työn perässä maahan muuttanut muusikko Tommi Läntinen, Sintrassa asuva Virpi Oliveira, Lissabonissa asuva Anja Gaivoto sekä fadolaulaja Sirpa Taivainen säestäjinään Mari Mäntylä ja Marko Valtonen.
 21.09.2007: Amsterdamissa asuneet Sanna Harjula ja Janne Pyykkö, viulisti Henriette van der Woude-Rantalaiho, hollantilaiseen keittiöön tutustunut Katja Hänninen, Alankomaissa urkuriksi opiskeleva Juulia Tamminen sekä suomalais-hollantilaiset pariskunnat Marjatta ja Arnold Pietersen sekä Margot ja Rune Frants. 
 28.09.2007: Ranskan Rivieralla asuvat taiteilija Johanna Oras ja hänen 8-vuotias tyttärensä Olivia, Nizzassa ravintolan avannut kokki Jouni Törmänen, juvalainen tryffelinviljelijä Virpi Haikarainen ja Rivieralla kiinteistönvälittäjänä toimiva Pauliina Heng.
 5.10.2007: Floridassa asuvat Maija-Liisa Otvas ja Osmo Taskinen, laulaja Eino Grön ja Kojonkosken lapsiperhe sekä keittiövieraana Johanna Riikonen.
 12.10.2007: vanhassa varastorakennuksessa Berliinin Weddingissä asuvat homeopaatti Jaakko Laine ja taiteentutkija Teppo Jokinen, Itä-Berliiniä valokuvannut Juhani Seppovaara sekä Berliinin suomalaisseurakunnan pappina toiminut Maija Jalass.
 19.10.2007: Viron Pärnussa isännöintiyrittäjinä toimivat Arja ja Mikko Patrikainen, Pärnussa 14 kesää lomaillut Hellevi Bengs, kylpylöitä esittelevä Päivi Näsänen ja kirjailija Sofi Oksanen, jonka Viron-mummola sijaitsi kolhoosin kupeessa Läänemaalla. Pärnulainen Ain Hinsberg ja kihnulainen Maria Mickelson esittelevät alueen käsityöperinnettä.
 26.10.2007: Australiassa vaihto-oppilaana ollut Jarmo Salonen ja siellä reppureissaillut Jonna Mononen, Brisbanessa asuva suomalaissiirtolaisten tytär Raija Kivinen, maahan asettunut Päivi Halkosaari, Australian mantereen ympäri pyöräillyt Veijo Meriläinen, aboriginaalien puhaltimiin erikoistunut Tuomas Kylänpää sekä keittiövieraana Saana Sandholm Suomi-Australia-yhdistysten liitosta.
 2.11.2007: Norjassa pelaava jääkiekkoilija Tomi Suoniemi ja hänen fysioterapeuttina toimiva vaimonsa Saara, heidän tavoin Stavangerissa asuva Petra Humppila-Nordbo, Norjan mäkihyppymaajoukkuetta valmentanut Mika Kojonkoski, 25 vuotta Stavangerin seudulla asunut suomalainen puutarhuripariskunta Hilkka Lehistö-Komonen ja Sauli Komonen sekä norjalaisiin villapaitoihin perehtynyt Marketta Luutonen.
 9.11.2007: Marokkoon golfmatkoja tekevät Ritva ja Matti Kerttunen, Merja Slimani ja muita Agadirissa asuvia suomalaisnaisia, Agadirissa jo 30 kertaa lomaillut Kalevi Silvennoinen. Joensuussa asuva marokkolainen sosiologi M´hammed Sabour sekä keittiövieraina Kati ja Jamina Haddouti.
 16.11.2007: Suomen ainoaa bulgarialaisravintolaa isännöivät Kyllikki ja Dimiter Tschamurov, huvilan Varnasta hankkinut Ulla Masalin, Bulgarian Sunny Beachillä matkaoppaina toimivat Daniel Amintinat ja Elina Poikonen, Pomorien pikkukaupungissa asuvat Tetti Popova ja Titi Popov sekä balkanilaiseen musiikkiin erikoistunut yhtye Svirki Svirjat.
 23.11.2007: alun perin sotaorvoille perustetussa Sveitsin Pestalozzi-kylässä Jukola-talon opettaja-vanhempina toimivat Tellervo ja Pentti Turunen, Zürichissä asuvat ja alppivaellusta harrastavat Heta ja Mika Merikanto, fysioterapeuttina ja opettajana Sveitsissä toiminut Kikka Salmi-Zürcher sekä Mouhijärvellä juustoja valmistava sveitsiläinen Peter Dörig.
 30.11.2007: menetetystä Karjalasta juuriaan etsivät Timo Korhonen ja Satu Stirkkinen, Kanadasta kotiseudulle Viipuriin palannut Petteri Mökkönen, Viipurin pienoismallin luonut ja kaupungissa 1937 syntynyt arkkitehti Juha Lankinen, Juho Lallukan entistä taloa taiteilijaresidenssiksi remontoiva Tuomas Hoikkala ja Papulan kaupunginosaan uutta asuinaluetta rakentava Veli-Matti Kullas.
 7.12.2007: Etelä-Afrikassa usein lomailevat Sakari ja Elina Liljeblad, Rustenbergissä eteläafrikkalaisen adoptiotyttärensä Abigailin kanssa asuva Vuokko Laurila, eteläafrikkalaisten muusikoiden ja kuorojen kanssa yhteistyötä tehnyt jazzmuusikko ja -säveltäjä Eero Koivistoinen, eteläafrikkalaisia tuotteita Suomeen tuova Outi Puro sekä vaatesuunnittelija Melanie Harteveld-Becker.
 14.12.2007: viimeisen jakson vieraina Roomassa asuvat tai asuneet Tarja Belardinelli, taidemaalarit Nanna Susi ja Hannu Palosuo, Roomaa intohimonaan pitävä ylilääkäri Andreo Larsen, kaupungissa laulua opiskeleva Tomi Metsäketo ja italialaisista häävalmisteluistaan kertova lentoemäntä Annika Ripatti.

Lähteet

Aiheesta muualla
 Ohjelman kotisivut

2000-vuosikymmenen suomalaiset televisiosarjat
Makasiiniohjelmat
Yle TV1:n televisio-ohjelmat